|  |  |  |
| --- | --- | --- |
| Subjekt v zriaďovateľskej pôsobnosti NSK | Interný dokument č. 4/2022 | „Harmónia“,  Zariadenie sociálnych služieb Horné Štitáre |
| Verzia: 01  Výtlačok č.: 02 | Smernica  o poskytovaní informácií v zmysle zákona NR SR č. 211/2000 Z.z.  o slobodnom prístupe k informáciám | Účinnosť:  01.02.2022 |

**SMERNICA**

**o poskytovaní informácií v zmysle zákona**

**NR SR č. 211/2000 Z.z. o slobodnom prístupe k informáciám**

|  |  |  |  |  |
| --- | --- | --- | --- | --- |
|  | Meno | Funkcia | Dátum | Podpis |
| Spracoval: | Bc. Katarína Kupcová | ved.ekon.úseku | 20.01.2022 |  |
| Schválil: | Mgr. Janka Krahulíková | riaditeľka ZSS | 21.01.2022 |  |

**Článok I.**

**Rozsah pôsobnosti**

1. Smernica „HARMÓNIA“, Zariadenie sociálnych služieb Horné Štitáre (smernica) upravuje pravidlá pre poskytnutie informácií podľa zákona č. 211/2000 Z. z. o slobodnom prístupe k informáciám v znení neskorších predpisov (zákon) v podmienkach HARMÓNIA“, Zariadenie sociálnych služieb Horné Štitáre ( ZSS)
2. Smernica je záväzná pre všetkých zamestnancov ZSS. Všetci zamestnanci sú povinní poznať zákon i smernicu. Za oboznámenie sa zamestnancov so zákonom a smernicou zodpovedá príslušný vedúci zamestnanec úseku podľa platnej organizačnej štruktúry.

**Článok II.**

**Vymedzenie pojmov**

1. Informáciou je každá informácia, o ktorú žiadateľ žiada v zmysle zákona.

Informácie sa sprístupňujú bez preukázania právneho alebo iného dôvodu alebo záujmu.

1. Žiadateľom je fyzická alebo právnická osoba, ktorá požiada o sprístupnenie

informácie.

1. Hromadným prístupom k informáciám je prístup neobmedzeného okruhu žiadateľov

prostredníctvom internetu.

1. Zverejnenou informáciou je informácia, ktorú môže každý opakovane vyhľadávať v tlači, na úradnej tabuli, v knižnici, na internete alebo na inom nosiči dát.
2. Sprievodnou informáciou je informácia, ktorá úzko súvisí s požadovanou informáciou, najmä informácia o jej existencii, pôvode, počte, dôvode odmietnutia sprístupniť informáciu, o dobe, počas ktorej odmietnutie sprístupnenia informácie trvá a kedy bude opätovne sprístupnená.
3. Povinnou osobou podľa tejto smernice je ZSS a v rámci neho riaditeľ/ka a všetci vedúci podľa platnej organizačnej smernice.

**Článok III.**

**Poskytovanie informácií**

Poskytovanie informácií sa rozdeľuje na:

a) povinné zverejňovanie informácií

b) sprístupnenie informácií na žiadosť

**Článok IV.**

**Povinné zverejňovanie informácií**

1. Povinne sa zverejňujú tieto informácie:

a) organizačná štruktúra

b) miesto, čas a spôsob akým možno získať informácie, informácie o tom, kde

možno podať žiadosť, návrh, podnet, sťažnosť alebo iné podanie,

c) postup, ktorý musí ZSS dodržiavať pri vybavovaní všetkých žiadostí

d) prehľad predpisov a pokynov podľa ktorých ZSS koná a rozhoduje

e) rozpočet ZSS

f) informácie o hospodárení s verejnými prostriedkami, o nakladaní s majetkom ZSS a o činnostiach vykonávaných na základe uzatvorenej zmluvy

g) sadzobník úhrad za sprístupnenie informácií

2. Informácie uvedené v ods. 1 sa zverejňujú predovšetkým:

a) spôsobom umožňujúcim hromadný prístup – internetová stránka ZSS **www.harmoniazss.sk**

b) na úradnej tabuli ZSS

3. Na obmedzenie zverejňovania informácií sa použijú ustanovenia § 8 a § 12 zákona.

**Článok V.**

**Povinné zverejňovanie zmlúv**

1. Povinne zverejňovaná zmluva je písomná zmluva, ktorú uzatvára ZSS ktorá obsahuje

informáciu, ktorá sa získala za verejné prostriedky, alebo sa týka používania verejných prostriedkov, nakladania s majetkom ZSS alebo nakladania s finančnými prostriedkami.

1. Ustanovenie povinne zverejňovanej zmluvy, ktoré obsahuje informáciu, ktorá sa podľa tohto zákona nesprístupňuje, sa nezverejňuje.
2. Povinne zverejňovanou zmluvou nie je pracovná zmluva a dohoda o práci vykonávanej mimo pracovného pomeru.
3. Povinne zverejňovaná zmluva, ktorej účastníkom je ZSS sa zverejňuje na internetovej

stránke ZSS.

1. Ak je zmluva zverejnená viacerými spôsobmi, rozhodujúce je prvé zverejnenie zmluvy.
2. Povinnosťou ZSS je dbať na zabezpečenie ochrany osobných údajov v zmysle

zákona o ochrane osobných údajov.

1. ZSS zverejní na svojej internetovej stránke objednávky tovarov a služieb do desiatich pracovných dní odo dňa ich vyhotovenia. To neplatí, ak objednávky súvisia s povinne

zverejňovanou zmluvou, ktorá nadobudla účinnosť podľa zákona.

1. ZSS zverejní na svojej internetovej stránke faktúry na tovary a služby do desiatich

pracovných dní odo dňa ich doručenia, najneskôr však do 30 dní odo dňa ich zaplatenia.

**Článok VI.**

**Poskytovanie informácií na žiadosť**

1. Poskytovanie informácií na žiadosť je poskytnutie každej inej informácie, ktorú má

ZSS k dispozícií, pričom nepatrí medzi informácie, ktoré sa zverejňujú povinne a jej

poskytnutie nie je obmedzené zákonom v súlade s § 8 a § 12 zákona.

Informácie sú poskytnuté na základe žiadosti podanej:

a) ústne

b) písomne

c) faxom

d) elektronickou poštou

e) iným technicky vykonateľným spôsobom

1. Žiadosť je podaná dňom, keď bola oznámená ZSS ako povinnej osobe. Na žiadosť príjemca žiadosti písomne potvrdí podanie žiadosti a oznámi predpokladanú výšku úhrady za sprístupnenie informácie.
2. Zo žiadosti musí byť zrejmé, komu je určená a musí sa stanoviť spôsob a forma sprístupnenia informácie pre žiadateľa. Informácie sa sprístupňujú najmä:

- ústne

- nahliadnutím do spisu vrátane možnosti vyhotoviť si odpis alebo výpis

- faxom

- odkopírovaním informácie na technický nosič dát

- poštou

- elektronickou poštou

- telefonicky

- sprístupnením kópií predlôh s požadovanými informáciami

Ak nemožno informáciu sprístupniť spôsobom určeným žiadateľom, dohodne príslušný

útvar so žiadateľom iný spôsob sprístupnenia informácie.

1. V prípade nejasne formulovanej žiadosti je žiadateľ požiadaný o doplnenie svojej žiadosti.
2. V prípade, že ZSS nie je vecne príslušné na poskytnutie informácie, oznámi to žiadateľovi spolu s vysvetlením, ako má postupovať ďalej.

**Článok VII.**

**Lehoty na vybavenie žiadosti**

1. Informácia sa sprístupní bez zbytočného odkladu, najneskôr do 8 pracovných dní odo

dňa podania žiadosti.

1. Lehotu na sprístupnenie informácie možno predĺžiť, najviac však o 8 pracovných dní

z nasledovných závažných dôvodov:

a) vyhľadávanie a zber požadovaných údajov na iných miestach ZSS

b) vyhľadávanie a zber väčšieho počtu oddelených alebo odlišných informácií požadovaných sprístupnenie v jednej žiadosti

c) preukázateľné technické problémy spojené s vyhľadávaním a sprístupňovaním informácie, o ktorých možno predpokladať, že ich možno odstrániť v rámci predĺženej lehoty

1. ZSS oznámi žiadateľovi bezodkladne najneskôr pred uplynutím lehoty predĺženie lehoty v zmysle zákona a dôvody, ktoré viedli k predĺženiu lehoty.

**Článok VIII.**

**Evidencia žiadostí**

1. Písomné žiadosti o poskytnutia informácie sa zaevidujú v knihe došlej a odoslanej pošty.
2. Žiadosť o poskytnutie informácie podanú ústne je povinný ten, kto ju prijal, stručne spísať na tlačivo o prijatí žiadosti (prílohač.1)
3. Žiadosť o poskytnutie informácie podanú faxom alebo elektronickou poštou je ten kto ju prijal, povinný ihneď prekopírovať a zaevidovať.
4. Vždy musí byť zaevidované:

a) dátum podania žiadosti

b) vyžiadaná informácia a navrhovaný spôsob poskytnutia informácie

c) výsledok vybavenia žiadosti

5. Evidencia žiadosti musí poskytovať údaje potrebné na kontrolu vybavenia žiadostí

tiež údaje o najčastejšie vyžiadaných informáciách.

1. Spisový materiál o žiadosti na poskytovanie informácie na základe žiadosti spracuje príslušný úsek, ktorý žiadosť vybavuje, po vybavení žiadosti sa zakladá u riaditeľa/ky.

**Článok IX.**

**Neposkytnutie informácie a využitie práva**

**na obmedzenie prístupu k informáciám**

1. ZSS po obdržaní žiadosti o sprístupnenie informácie vždy najskôr posúdi obsah požadovanej informácie. Následne sprístupní požadované informácie po vylúčení tých informácií, pri ktorých to zákon vyžaduje.
2. Oprávnenie odmietnuť sprístupnenie informácie trvá iba dovtedy, kým trvá dôvod nesprístupnenia.
3. V prípade odmietnutia poskytnúť informáciu vypracuje ZSS v zmysle zákona rozhodnutie o odmietnutí s odkazom na právny predpis, ktorý obmedzenie ukladá .

**Článok X.**

**Úhrada nákladov za poskytnutie informácie**

1. Informácie sa sprístupňujú bezplatne s výnimkou úhrady, ktorá nesmie prekročiť

výšku materiálnych nákladov spojených so zhotovením kópií, so zadovážení

technických nosičov a odoslaním informácií žiadateľovi (príloha č. 2).

1. Úhrady sú príjmami ZSS.

**Článok XI.**

**Záverečné ustanovenia**

1. Vedomé sprístupnenie nepravdivej, alebo neúplnej informácie, porušenie povinnosti

ustanovenej zákonom o slobodnom prístupe k informáciám, alebo vydanie

rozhodnutia, príkazu, alebo opatrenia, ktoré zapríčiní porušenie práva na sprístupnenie

informácií ako i porušenie tejto smernice sa bude považovať za porušenie pracovnej

disciplíny v súlade so Zákonníkom práce.

1. Originál smernica je založená u riaditeľa/ky ZSS, druhý výtlačok je založený v prevádzke Radošina. Elektronicky e-mailom zaslaná smernica vedúcim zamestnancom úsekov v zmysle platnej organizačnej štruktúry.
2. Táto smernica nadobúda účinnosť 1.2.2022

Prílohy:

Príloha č.1 Žiadosť o poskytnutia informácie podľa zákon č. 211/2000 Z. z. o slobodnom prístupe k informáciám

Príloha č.2 S a d z o b n í k spoplatňovaných úkonov a materiálov pri realizácii zákona NR SR č. 211/2000 Z.z. o slobodnom prístupe k informáciám, platný od 1.2.2022

Príloha č.3 Oboznámenie zamestnancov s dokumentom – prevádzka Horné Štitáre

Príloha č.4 Oboznámenie zamestnancov s dokumentom – prevádzka Radošina

Horné Štitáre, 21. 01.2022

Mgr. Janka Krahulíková

riaditeľka „Harmónia“, ZSS Horné Štitáre

Príloha č. 1

**Žiadosť o poskytnutia informácie podľa zákon č. 211/2000 Z. z. o slobodnom prístupe k informáciám**

Dátum podania žiadosti:

Žiadosť podaná: osobne – telefonicky

Meno a priezvisko (názov) žiadateľa:

Adresa (sídlo) žiadateľa:

Žiadosť prevzal:

Obsah požadovaných informácií:

Požadovaný spôsob sprístupnenia informácií:

Žiadosť vybavená – zamietnutá dňa:

Dôvod zamietnutia žiadosti:

Spôsob vybavenia žiadosti:

Žiadosť vybavil:

Príloha č. 2

**S a d z o b n í k**

**spoplatňovaných úkonov a materiálov pri realizácii zákona NR SR č. 211/2000 Z.z. o slobodnom prístupe k informáciám, platný od 1.2.2022**

Rozmnožovanie

- 1 čiernobiela strana A4 0,03 €

Informácia poskytnutá na CD nosiči

- 1 ks CD – nosič a obal 1,50 €

Informácia poskytnutá e-mailom 0,00 €

Informácia poskytnutá cez tlačiareň PC

- 1 strana A4 – čiernobiela kópia 0,05 €

- 1 strana A4 – farebná kópia 0,10 €

Odosielanie informácii poštou

- podľa cenníka Slovenskej pošty a.s.

Sumy v sadzobníku sú prebraté zo smernice Nitrianskeho samosprávneho kraja o poskytovaní

informácií v zmysle zákona NR SR č. 211/2000 Z.z. o slobodnom prístupe k informáciám,

aktualizácia 7.4.2011.